google/wiki40b huggingface dataset:
Pajiešmenių pagrindinė mokykla

Istorija

Mokykla savo veiklą pradėjo 1992 m. rugsėjo 1 d. Pamokos vyko tuometinio vaikų darželio ir žemės ūkio bendrovės patalpose. Kartu vyko ir pagrindinio mokyklos priestato statybos, kurios buvo užbaigtos per rekordiškai trumpą laiką, vienerius metus. 1993 m. rugsėjo 1 d. po iškilmingo atidarymo mokykla įsikūrė kompaktiškame tipiniame pastate. 1996 m. į mokyklos struktūrą įjungta iki tol kaip savarankiška įstaiga veikusi ikimokyklinio ugdymo grupė. Pasikeitė mokyklos pavadinimas, ji tapo Pajiešmenių pagrindine mokykla su ikimokyklinio ugdymo skyriumi.
2004 m. sausio 2 d. į mokyklos struktūrą rajono savivaldybės tarybos sprendimu įjungtos ir iki šiol kaip savarankiškos veikusios Raubonių ir Kraštų pradinės mokyklos, kurios tapo mokyklos skyriais.
Smolnikai

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Iki XVI a. vidurio kaimo teritorija buvo Mereckos girioje. Žmonės pradėjo čia kurti gyvenvietę Bonos Sforzos karaliavimo laikais, pagrinde tai buvo dervininkai nuo kurių profesijos ir kilo kaimo pavadinimas. Kaimas pirmą kartą paminėtas 1642 metais. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Atsparioji ugniavietė

Atsparioji ugniavietė arba dotas (rus. долговременная огневая точка 'ilgalaikis ugnies taškas', ДОТ) – kapitaliai įrengtas, paprastai gelžbetoninis fortifikacinis statinys, skirtas ilgalaikei gynybai. Dotas gali būti tiek pavienis, tiek įtvirtinto rajono dalis. Dotas saugo jo įgulą nuo priešo šaulių ginklų ir artilerijos ugnies, ir leidžia apšaudyti priešą kulkosvaidžių ir artilerijos ugnimi.
Rusiškai šis įtvirtinimų tipas dar vadinamas ДОС (долговременное огневое сооружение 'ilgalaikis ugnies įrenginys'). A. Smetonos 1995 m. išleistame „Karybos žodyne“ dotas vadinamas atspariąja ugniaviete.
Dotai savo konstrukcija būna labai įvairūs. Patys paprasčiausi dotai yra antžeminės gelžbetoninės dėžutės su viena ambrazūra kulkosvaidžiui. Sudėtingi dotai turi daug ambrazūrų kulkosvaidžiams ir patrankoms šaudyti, po žeme yra kelių aukštų su patalpomis įgulai gyventi ir ilsėtis, šaudmenų, maisto sandėliais, šuliniais ir vėdinimo sistemomis, elektros srovės generatoriais ir t. t.
Dotai tradiciškai ginkluojami kulkosvaidžiais ir patrankomis (paprastai tam naudojami specialūs modeliai, pritaikyti šaudyti pro ambrazūras), prieigos gali būti minuojamos. Šiais laikais dotai ginkluotėje gali turėti automatinius granatsvaidžius, prieštankines ir priešlėktuvines raketas, minosvaidžius.
Maryla Rodowicz

Biografija

Maria Antonina Rodowicz – oficialiai pristatoma kaip Maryla Rodowicz, gimė 1945 m. gruodžio 8 d. Zeliona Guros vietovėje, Lenkijoje. Baigė kūno kultūros institutą Varšuvoje. Ištekėjusi, turi tris vaikus – Janą Jasińskį, Katarzyną Jasińską bei Andrzejų Dużyńskį. Koncertuoja nuo 1962 m.

Pasiekimai

Per visą savo muzikinę karjerą dainininkė išleido 35 muzikos albumus. Žinomiausi – "Maryla Rodowiczowa" (1972 m.), "Niebieska Maryla" (2000 m.) bei kt.
Populiariausiomis šios atlikėjos dainomis tapo „Niech żyje bal”, „Gaj”, „Kolorowe jarmarki”, „Kasa sex” ir kt. Maryla Rodowicz yra daugelio muzikinių konkursų bei festivalių nugalėtoja.
CASE įrankis

CASE (angl. Computer-Aided Software Engineering) – automatizuotas kompiuterinis programinės įrangos projektavimas.
Automatizuotas kompiuterinis programinės įrangos projektavimas (CASE) yra programinės įrangos įrankių naudojimas programinės įrangos kūrime ir palaikyme. Įrankiai naudojami šiems tikslams yra vadinami – CASE įrankiais.
Milfordo sąsiauris

Milfordo sąsiauris (angl. Milford Sound, maor. Piopiotahi) yra Ramiajame vandenyne, prie N. Zelandijos Pietų salos krantų.
Milfordo sąsiauris − tai siaura jūros įlanka nuo Tasmano jūros besitęsianti į sausumą 15 km. Pietiniame fiordo krante yra 1692 m Mitros viršūnė − vienas aukščiausių tiesiai iš jūros kylančių kalnų. Mitros papėdėje žaliuoja atogrąžų miškai. Tai viena drėgniausių N. Zelandijos vietų, joje labai gausiai palyja.
Europietišką pavadinimą Milfordo sąsiaurio vandens juostai XIX amžiaus trečiame dešimtmetyje suteikė Džonas Grono (John Grono), ruonių medžioklės laivo kapitonas iš Velso, pavadindamas jį savo gimtojo miesto Milford Heiveno vardu. Tačiau maoriai, atvykdavę į sąsiaurio žiotyse esančią Anitos įlanką rinkti nefrito, šią vietą vadino Piopiotahi, tai yra Vienišo strazdo prieglobsčiu.
Kočėnai

Aplinkinės gyvenvietės

Spingučiai – 2,8 km
Nemunėlio Radviliškis – 5,8 km
Jasiškiai – 2,9 km
Nausėdžiai (Nemunėlio Radviliškis) – 2,5 km
Kiauliškiai – 2,7 km
Lapakrita – 3,5 km
Suostas – 2,9 km
BIRŽAI – 17 km
Strazdiškis – 2 km
Apušynė (Biržai) – 2,8 km
Herodas

Herodas (gr. Ἡρώδας) buvo graikų poetas ir trumpų dramatiškų su humoru poemų kūrėjas. Jis kūrė Aleksandro imperijos laikais, t. y. – trečiame amžiuje prieš Kristų.
Herodas yra žinomas dėl 'Mimes' (gr. μιμίαμβοι, "MIME-iambics") kūrinių, kūrių yra viso aštuonios dalys. Tai yra trumpos dramatiškos scenos apie vargingą gyvenimą. Jo darbai buvo atrasti 1890 metais, užrašyti papiruso lapuose, ir tai yra didžiausia rasta kolekcija tokio žanro kūrinių istorijoje. Jo kūriniai parašyti su daug emocijų, paprasta liaudies kalba, kuriuose pagrindiniai veikėjai naudoja skambius šūksnius, pabrėžtus posakius ir patarles.
Sony DSLR-A700

Ypatybės

Fotoaparatas sukurtas nesivaikant svorio mažinimo madų – jis nėra nei mažas, nei lengvas. Svoris 690 g (768 g su akumuliatoriumi). Korpuso karkasas metalinis, pagamintas naudojant aliuminio ir magnio lydinio kombinaciją, o pats fotoaparatas turi įdiegtą apsaugą nuo dulkių bei drėgmės, paprastai taikomą aukštos klasės DSLR modeliuose. Pagrindiniai valdymo mygtukai yra neįprastai dideli, tad jis ypač patogus turintiems didesnę plaštaką.

Technologija

Fotoaparato pagrindas – „Exmor“ kartos CMOS tipo APS-C dydžio matrica, suderinta su šiam jutikliui pritaikytu vaizdo apdorojimo procesoriumi „Bionz“ sumažina skaitmeninio signalo trikdžius bei paspartina vaizdo įrašymą. Todėl šio fotoaparato didelis ISO jautrumas – iki 6400, o fotografavimo sparta – 5 kadrų per sekundę. Gaminant optinį vaizdo ieškiklį naudota „acute matte“ technologija, taikoma ir aukštos klasės vidutinio formato „Hasselblad“ fotoaparatų vaizdo ieškikliuose. Todėl fokuse esantys objektai geriau išsiskiria iš periferijos, kuri matoma kaip per matinį stiklą.

Valdymas

Esminiams parametrams keisti skirti valdymo įrankiai yra ant kameros korpuso. Būtiniausių nuostatų (jautrumo, spalvų balanso, fotografavimo serijomis ar pavieniais kadrais, uždelsto fotografavimo) perjungimas valdomas tam skirtais mygtukais mygtukais, o fotografavimo režimų P, A, S, M ir siužetinės programos – mechaniniu ratuku. Fokusavimo režimo perjungimo mygtukas – šalia objektyvo. Korpuso priekinėje dalyje įrengtas ryškumo gylio peržiūros mygtukas. Pastarasis gali būti perprogramuotas naudoti kita paskirtimi – sufokusavus norint pakeisti kadravimą. Tai vienas pirmųjų fotoaparatų, turinčių skaitmeninę HDMI išvestį, tad jį galima tiesiogiai jungti prie bet kokio „HD-Ready“ televizoriaus ar ekrano. Fotografavimo metu skystųjų kristalų monitoriuje (LCD) rodomi pagrindiniai parametrai. Pakreipus fotoaparatą vertikaliam kadrui, visa informacija automatiškai pakreipiama vertikaliam žiūrėjimui. Fotoaparatui tinka bet kuris Sony bei Minolta objektyvas.

Šaltiniai

Sony A-700 – lemtingas posūkis. „Foto“, 2007 gruodis – 2008 sausis, Nr 2, p. 38
Pelkelė

Istorija

2008 m. rugsėjo 24 d. LR Vyriausybės nutarimu nežymiai pakeistos kaimo ribos.
Lėnas (teritorija)

Raida

Lėnai, kaip stambus administracinis vienetas, apjungiantis smulkesnius (syssel) pradėti naudoti Danijos karalystėje. XIV a. pradžioje juos, kaip stambiausią administracinį vienetą įdiegė ir Norvegija (ji buvo dalinama į 4 lėnus). 1660 m. Danijoje, o 1662 m. Norvegijoje (kuri tuo metu sudarė uniją su Danija) lėnai pervardinti amtais ir po to niekada neatkurti.
1634 m. lėnus įdiegė Švedija, kuri modernizavo savo administracinę sistemą ir jais pakeitė tradicines provincijas. Kadangi Švedija valdė ir Suomiją, lėnų sistema apėmė ir Suomijos teritorijas. Suomiją valdant Rusijai, lėnai buvo vadinami gubernijomis. 1917 m. Suomijai iškovojus nepriklausomybę, ji turėjo 8 lėnus, kurių skaičius iki 1998 m. išaugo iki 12. Reformos metu jų skaičius sumažintas iki 5. Suomijos lėnai galutinai panaikinti 2010 m.
Šiuo metu Švedijoje lėnai egzistuoja kartu su istoriniais administraciniais vienetais – provincijomis. Yra 21 lėnas. Pagal Europos Sąjungos Teritorinių statistinių vienetų nomenklatūrą priskiriami NUTS 3 lygmeniui. Kiekvienas lėnas dar suskirstytas į komunas, kurių šiuo metu suskaičiuojama 290.
Baltic Tours

Istorija

Įmonė buvo pavadinta specializuoto įmonės kelionių produkto po Baltijos valstybes vardu. 1975 metais Bostone (JAV) buvo įkurta kelionių agentūra, kuri 1991 metais įsteigė atstovybę Vilniuje. 1994 m. Vilniuje įkurta UAB „Baltic Tours Vilnius“. 
Nuo 1998 m. asocijuota Tarptautinės oro vežėjų asociacijos (IATA), nuo 1999 m. – Lietuvos turizmo asociacijos (LTA), nuo 2008 m. – Japonijos kelionių agentūrų asociacijos (JATA) narė.
2001 m. sukurtas naujas logotipas (jame vaizduojama planeta ir apie ją elipse skriejančio keliautojo paliekamas pėdsakas). 
2004 m. pradėta įmonės veiklos plėtra franšizės būdu. Šiuo metu bendrovė veikia keturiuose Lietuvos miestuose (2015 m. duomenimis). 
2012 m. pakeista įmonės rinkodaros strategija ir logotipas dar kartą pakeistas į istorinio logotipo (1975 m.) pavyzdžiu.
Samora

Samoros katedra

Mieste yra unikali katedra, kuri turi XII a. romaninius ir gotikos elementų. Katedra turi pusrutulinį kupolą. Jos viduje yra Rodrigo Alemano XV a. choro stalės ir mudecharų sakyklos. Muziejaus šoninėse navose yra XV a. flamandų gobelenų kolekcija, kuri yra žinoma Juodųjų gobelenų pavadinimu. Juose vaizduojamos karo ir klasikinės scenos. Samoroje yra įžymiausios XX a. bažnyčios – Iglesia de San Ildefonso ir Iglesia de la Magdalena.
Kapsulinis ginklas

Kapsulinis ginklas – per vamzdžio laibgalį užtaisomas šaulio ginklas (pistoletas ar šautuvas), kuris iššaunamas daužikliui smogus į atskirą kapsulę.
Atskirosios kapsulės buvo išrastos apie 1830 m. Jų išradimas išsprendė svarbią ginklų, užtaisomų per vamzdžio laibgalį, techninę problemą – šie ginklai buvo nepatikimi, nes labai priklausė nuo oro. Nuo drėgno oro atidrėkdavo parakas ant lentynėlės, ir titnaginio skeltuvo kibirkštis nepadegdavo atidrėkusio parako. Be to, vėjas lentynėlės paraką nupūsdavo ar lietus nuplaudavo.
Išradus kapsules daug titnaginių šautuvų ir pistoletų buvo perdaryti į kapsulinius. Kapsuliniuose ginkluose kapsulę užmaudavo ant specialaus vamzdelio vamzdžio storgalyje. Nuspaudus nuleistuką daužiklis smogia į kapsulę, nuo smūgio sprogsta kapsulėje esantis užtaisas ir padega vamzdyje esantį paraką. Tokias kapsules gamina ir šiais laikais (mažas pistoletams ir dideles šautuvams), jos skirtos mėgėjams, šaudantiems senoviniais ir naujadarais kapsuliniais ginklais.
Kapsuliniai ginklai irgi turėjo savo techninę problemą – mūšio įkarštyje ar jojant būdavo sunku užtaisyti ginklą, nes mažą kapsulę sunku sučiupinėti. Todėl kai kurie šaudmenų gamintojai tą problemą sprendė kapsules įtaisydami popierinėje juostelėje (panašioje į žaislinių pistoletų pistonų juosteles) ar diske. Kiti kapsuliniai ginklai turėjo specialias dėtuves kapsulėms, iš kurių kapsulės pačios patekdavo į šūvio vietą.
Apie 1850 m. kapsules ėmė įtaisinėti šovinių tūtelėse, todėl kapsuliniai ginklai ėmė nykti. Dabar juos naudoja tik ginklų mėgėjai ir istorijos mėgėjai rekonstruktoriai.
Charles Joseph Kersten

Biografija

Gimė 1902 m. gegužės 26 d. Čikagoje. 1925 m. baigė Marketo universiteto (Marquette university) Milvokio teisės koledžą. Nuo 1928 m. vertėsi advokato praktika. Nuo 1937 m. iki 1943 m. –  Milvokio apskrities prokuroro pavaduotojas. 1947 m. kaip JAV respublikonų partijos atstovas išrinktas į JAV Atstovų rūmus. Antrą kartą į Atstovų rūmus išrinktas 1951 m. Tais pačiais metais parengė Abipusio saugumo akto (Mutual Security Act of 1951) priedą, pagal kurį JAV Kongresas skyrė 100 mln. JAV dolerių komunistų pavergtų tautų laisvoms kariuomenėms organizuoti. Amerikos lietuvių tarybos prašymu 1953 m. pasiūlė JAV Kongresui įkurti Komitetą komunistų agresijai tirti. Nuo 1955 m. iki 1956 m. dirbo Baltųjų rūmų psichologinio karo konsultantu. 1954 m. ir 1956 m. nesėkmingai kandidatavo į JAV Kongresą. Vėliau dirbo teisininko darbą. Mirė 1972 m. spalio 31 d. Milvokyje.
Andrius Giedraitis

Karjera

A. Giedraitis karjerą pradėjo Vilniaus „LPA“ komandoje, o vėliau perėjo į „Sakalus“. 1998 m. tapo „Lietuvos Ryto“ klubo nariu. A. Giedraitis tapo vienu komandos lyderiu, tad 2001 m. išvyko į Ostendės „Telindus“. 2002–2003 m. sezoną rungtyniavo Vroclavo Idea „Sląsk“ ir joje buvo vienu lyderiu (vid. 11,6 taško).
2003 m. krepšininkas pasirašė kontraktą su „Lietuvos Rytu“, tačiau dėl sunkios traumos nesužaidė nė vienerių rungtynių. 2004 m. išvyko rungtyniauti į Vokietijos Liudvigsburgo klubą, kuriame iškart tapo vienu lyderiu. 2005 m. krepšininkas tapo Maskvos Srities „Dinamo“ klubo nariu, tačiau 2007 m. vasarį paliko komandą, o jau po kelių dienų tapo Valjadolido klubo nariu.
2010 m. rugpjūčio 12 d. tapo Vilniaus „Sakalų“ vyr. trenerio asistentu.
Viljamas Okamas

Viljamas Okamas (William Ockham, g. apie 1285 m. Okamo miestelyje, netoli Londono – m. 1349 m.) – pranciškonų vienuolis, filosofas, pranciškonų nominalistų filosofinės mokyklos kūrėjas.
Gimė Okamo miestelyje, netoli Londono. Studijavo Oksfordo universitete, vėliau jame dėstė. Pranciškonų ordino narys. Viljamo Okamo pasekėjai jį vadino „neprilygstamuoju daktaru" (doctor singularis), nors pripažinto daktaro laipsnio jis ir neturėjo.
Garsaus metodologinio principo, paprastai vadinamo "Okamo skustuvu", autorius.
1324 m. už prieštaravimą Bažnyčios doktrinai įkalintas Avinjone, vienuolyno kalėjime, iš kurio 1328 m. pabėgo, o po poros metų persikėlė į Miuncheną pas Vokietijos imperatorių Liudviką IV Bavarą, tuo metu kovojusį prieš popiežių valdžią. Mirė Miunchene 1349 m., susirgęs maru.

Filosofinis palikimas

Viljamo Okamo filosofinis palikimas gausus. Ne visi jo raštai išliko, o kai kurie išlikę dar iki šiol nepublikuoti.
Filosofijos istorijoje Okamą labiausiai išgarsino fundamentalus trijų dalių logikos veikalas „Visos logikos sąvadas" (Summa totius logicae, 1340 m.). Iš logikos veikalų paminėtinas neskelbtas Traktatas apie knygas loginių klaidų teorijos klausimais.
Iš teologinių ir filosofinių darbų paminėtini „Apie priesaikos paslaptį" (1324 m.), „Traktatas apie dieviškąją predestinaciją ir ateities numatymą" (Tractatus de praedestinatione et de praescientia Dei et de futuris contingentibus, 1324 m.), „Sutvarkymas" (Ordinatio, 1323 m.), „Apie viską" (Ouodlibeta, 1324 m.), „Apie savaiminę kokybę", „Apie neskaidomuosius" (De indivisibilibus).
Viljamas Okamas taip pat parašė nemažai politinių traktatų: "Devyniasdešimties dienų veikalas" (Opus nonaginta dierum, 1333 m.), „Traktatas apie popiežiaus Jono XXII dogmas" (Tractatus de dogmatibus Johannis XXII papae, 1338 m.), „Mokytojo ir mokinio dialogas" (Dialogus inter magistrum et discipulum, 1338 m.), „Traktatas apie imperatoriaus ir popiežiaus valdžią" (Tractatus de imperatorum et pontificum potestae, 1347 m.), „Popiežiaus Jono XXII klaidų kompendiumas" (Compendium errorum papae Joannis XXII, 1339 m.)
Daugybėje veikalų Viljamas Okamas svarbius filosofijos ir teologijos klausimus nagrinėjo su tobulu logiko įžvalgumu. Jis sukūrė ir ištobulino filosofinių Dievo buvimo įrodymų kritiką, nors jis buvo tvirtas ir pozityvus teologas. Savo teiginiais Viljamas Okamas nutiesė kelią Reformacijos teologijai.
Lietuvos Respublikos Seimo leidykla

Lietuvos Respublikos Seimo leidykla, Seimo leidykla – leidykla, veikusi 1945–2017 m. Lietuvos Respublikos Seime Vilniuje.

Istorija

Iki 1992 m. vadinosi „LTSR Aukščiausiosios Tarybos leidykla“, „Lietuvos Respublikos Aukščiausiosios Tarybos leidykla“. Leidžia Seimo posėdžių stenogramų rinkinius, teisinius aktus ir jų rinkinius, knygas, periodinius leidinius „Valstybės žinios“, „Vedomosti Litovskoj Respubliki“, „Parlamentary Record“.
Aila

Aila (angl. Islay, škot. gėl. Ìle) – sala Škotijoje, toliausiai nutolusi į pietus tarp Vidinių Hebridų salų. Rytuose Ailos sąsiauriu atskirta nuo Džuros, šiaurėje – nuo Kolonsėjaus. Plotas – 619,6 km².
Sala 40 km ilgio, 32 km pločio. Vakarinė salos dalis (Ailos slėnis) atskirta Loch Indalio ir Loch Gruinarto įlankomis. Rytinė salos pusė kalnuota, aukštis iki 491 m (Bheigeiro k.). Kranto linija vingiuota, gausu užutėkių; krantai statūs, uolingi. Svarbiausia upė – Laganas.
2011 m. Ailoje gyveno 3228 žmonės. Nuo seno dauguma salos gyventojų kalbėjo gėlų kalba, dabar tokių yra apie trečdalis. Pagrindinė gyvenvietė – Boumoras. Verčiamasi žvejyba, žemės ūkiu, viskio gamyba, turizmu. Yra oro uostas, keltai į Džurą, Kintairo pusiasalį.
Yra VIII a. keltiškas kryžius, ankstyvųjų viduramžių bažnyčių liekanos, XII a. Duniveigo pilies griuvėsiai.
Oleg Mozgovoj

Olegas Mozgovojus (g. 1982 m. kovo 24 d.) – Ukrainos futbolininkas.

Biografija

2004 m. žaidė FBK Kaunas, Jėgeriai Kaunas ir FK Šilutė komandose.
Jacques Rogge

Biografija

Baigė Gento universitetą, chirurgas-ortopedas. Jaunystėje buvo buriuotojas (dalyvavo Meksiko, Miuncheno ir Monrealio olimpinėse žaidynėse), Belgijos nacionalinės regbio rinktinės žaidėjas.
1989–1992 m. buvo Belgijos olimpinio komiteto, 1989–2001 m. – Europos olimpinio komiteto prezidentas. 1991 m. tapo TOK nariu, 1998 m. – TOK Vykdomojo komiteto nariu.
2001 m. Maskvoje vykusioje 112-oje TOK sesijoje išrinktas aštuntuoju Tarptautinio olimpinio komiteto prezidentu, šiame poste pakeisdamas ilgametį prezidentą Ch. A.Samarančą.
Tarp Ž.Rogo prioritetų dirbant šiame poste – plačiau įtraukti į olimpinį judėjimą besivystančias šalis, mažinti olimpinių žaidynių organizavimo kaštus jas priimančioms šalims. Pripažindami TOK prezidento diplomatiškumą ir nepriekaištingą asmeninę reputaciją, jo kritikai atkreipia dėmesį į nuolatinius dopingo ir korupcijos skandalus olimpiadose.
2002 m. Solt Leik Sičio žiemos olimpinėse žaidynėse Ž.Rogas tapo pirmuoju TOK prezidentu, gyvenusiu ne viešbutyje, o kartu su visais sportininkais olimpiniame kaimelyje.
Ž.Rogas 2006 m. lankėsi Lietuvoje, jam suteikti Vilniaus universiteto ir LKKA garbės daktaro vardai. Prezidentas Valdas Adamkus jam įteikė Ordino „Už nuopelnus Lietuvai“ Didįjį kryžių.
Belgijos karalius Albertas II jį pakėlė į riterius, suteikė grafo titulą.
Vytautas Dirmeikis

Vytautas Dirmeikis (g. ~1949 m. Telšiuose) – buvęs Lietuvos futbolininkas, sporto funkcionierius. 1975 ir 1981 m. geriausias Lietuvos futbolininkas.
Ontologija

Istorija

Ontologijos klausimai – seniausia europinės filosofijos tema, kilusi iš ikisokratikų filosofijos (Parmenidas). Didžiausias įnašas čia priklauso Platonui ir Aristoteliui.
Viduramžių filosofijoje pagrindinę vietą užėmusi ontologinė problema – universalijų (žodžius atitinkančių abstrakčių objektų) egzistavimas.
XX amžiaus filosofijoje ontologijos problematiką nagrinėjo Nikolajus Hartmanas („naujoji ontologija“), Martinas Haidegeris („fundamentalioji ontologija“) ir kt.
Šiuolaikinę filosofiją ypač domina ontologiniai sąmonės klausimai.
2011 m. Copa América

Varžybos

Po grupių turnyro į kitą etapą patenka 1-2 vietas grupėse užėmusios komandos bei dvi 3 vietas užėmusios komandos.
Arthur Conan Doyle

Biografija

Rašytojo tėvas Charles Altamont Doyle buvo airių kilmės, gimęs Anglijoje. Motina Mary Foley buvo airė, išliko apie 1500 Artūro Konano Doilio laiškų savo motinai. Artūro Konano Doilio tėvai vedė 1855 m., tačiau 1864 m. išsiskyrė dėl šeimos galvos polinkio į alkoholį. Vaikai gyveno įvairiose Edinburgo vietose, o 1867 m., nors ir vargingai, vėl gyveno kartu. Konanas Doilis padedamas turtingų dėdžių buvo pasiųstas į Stonyhurst nuo devynerių metų mokytis pradinėje jėzuitų mokykloje (1868–1870). Iki 1875 m. mokėsi tenykščiame koledže. Nuo 1875 iki 1876 m. jėzuitų mokykloje Stella Matutina mokėsi Austrijoje, Feldkirch. Nors ir buvo auklėjimas jėzuitų mokyklose katalikiška dvasia, būsimasis rašytojas vėliau atsiribojo nuo katalikybės ir tapo agnostiku. Nuo 1876 iki 1881 m. studijavo mediciną Edinburgo universitete, tuo pačiu ir dirbo Astone (dab. Birmingamo miesto dalis), Ruytone (Šropšyro grafystė). Studijuodamas mediciną parašė pirmuosius savo apsakymus.
1884 m. vedė Liusi Hokins, o po metų tapo Edinburgo universiteto profesoriumi. Mirė 1930 m. Rytų Sasekse, Anglijoje.

Kūryba

Parašęs daugiau kaip 50 knygų, įskaitant istorinių novelių, pjesių, novelių ir kitų populiarių kūrinių. Pirmasis jo parašytas romanas „Kraujo spalvos etiudas“ 1887 metais publikuotas žurnale, sekančiais metais išleistas knygos pavidalu. Jo vėlesni kūriniai susilaukė labai didelio populiarumo, bet išsekintas nuolatinio dėmėsio, nusprendė užbaigti Šerloko Holmso nuotykius. „Paskutinis nusilenkimas“, kurioje žinomiausias visų laikų seklys paslaptingai žūva, išspausdintas 1893 metais.
Artūras Konan Doilis, atsižvelgęs į skaitytojų pageidavimus, po devynerių metų parašė knygų apie Šerloką Holmsą ir daktarą Vatsoną tęsinius.
Trakų karališkasis rūmų teatras

Trakų karališkasis rūmų teatras - Trakų miesto mėgėjų teatras, nuo 1991 m.  įsteigtas Trakų rajono kultūros rūmuose. Teatrą kartu su bendramintėmis Vilija Babarskiene ir Irena Parnaviene įkūrė  režisierius, Lietuvos teatro, kultūros ir politinis veikėjas Vytautas Mikalauskas. Pirmasis teatro pastatymas 1991 m. buvo poezijos spektaklis „Veriu duris į amžinybę“ pagal B. Brazdžionio eiles. Pirmasis spektaklis, 1991 m. sulaukęs dėmesio ir įvertinimų, buvo P. Pundzevičius-Petliuko "Neatmezgamasis mazgas".
Kartu su pirmosiomis premjeromis gimė ir teatro šventės sumanymas, pradėti ruošti tarptautinės Teatro dienos paminėjimai. 1992 m. teatro iniciatyva Trakuose gimė mėgėjų teatrų festivalis „Kanapė“ , kuris ilgainiui tapo tarptautiniu, kas dveji metai vykstančiu dideliu renginiu. Nuo 2007 m. teatro spektaklius režisuoja Irena Jocienė.

Režisieriai

Teatre spektaklius statė: Vytautas Mikalauskas, Antanas Naraškevičius, Darius Kairaitis, Robertas Čiuta, Birutė Klevickienė, Stasys Dimbelis, Irena Jocienė.

Aktoriai

Teatro spektakliuose vaidino: Vytautas Mikalauskas, Vilija Babarskienė, Irena Parnavienė, Giedrius Arbačiauskas, Juozas Jokūbauskas, Rimas Šimonis, Daiva Barkauskaitė, Darius Kairaitis, Edita Kairaitienė, Kęstutis Vilkauskas, Vilius Vaitelis, Irena Jocienė, Vitalijus Klevickas, Birutė Klevickienė, Roma Armonienė, Danutė Juraitienė, Robertas Čiuta, Aleksandras Makejevas.
N-bromsukcinimidas

Cheminės savybės

Brominimas į alilines ir benzilines padėtis vyksta paveikus alkeną NBS, kai naudojamas tirpiklis yra tetrachlormetanas (CCl4), ir esant radikalų inciatorių (pavyzdžiui, peroksidų), bromo radikalas prijungiamas ne prie dvigubo ryšio, kaip įprasta alkenams, o į alilinę padėtį, t. y. prie anglies atomo, esančio šalia dvigubo ryšio. Vyksta radikalinis pakeitimas, t. y. vandenilis pakeičiamas bromu.
Marija Mačaitienė

Biografija

1957 m. baigė Kauno kooperacijos technikumą, buhalteris – revizorius. Šakių rajono žmonių su negalia sąjungos pirmininkė.
Lietuvos krikščionių demokratų partijos, partijos Lietuvos krikščionys demokratai Šakių rajono skyriaus narė.
2003–2007 m. ir nuo 2007 m. Šakių rajono savivaldybės tarybos narė.
Šakių rajono invalidų klubo „Karo vaikai“ pirmininkė. Sutuoktinis Vincentas-Stanislavas, vaikas Odeta.
Henrikas Radvilavičius

Biografija

1973 m. baigė Vilniaus inžinerinį statybos institutą, inžinierius ekenomistas.
1999 m. VĮ „Kauno regiono keliai“ Prienų kelių tarnybos viršininkas. Nuo 2005 m. AB „Autokaustos statyba“ komercijos direktorius.
Nuo 2001 m. Lietuvos socialdemokratų partijos Prienų rajono skyriaus narys, nuo 2003 m. skyriaus pirmininko pavaduotojas.
2003–2007 m. ir nuo 2011 m. Prienų rajono savivaldybės tarybos narys. 
Žmona Zita, vaikai Nerijus, Aistė.
Keramika (menas)

Keramika – viena iš seniausių dailės rūšių, savita taikomosios dailės sritis. Tęsdama tūkstantmetes amato tradicijas, keramika šiuolaikiniame dailės kontekste ir postmodernizmo epochoje tarp kitų dailės šakų užima gana reikšmingą vietą. Šiuolaikinė keramika balansuoja tarp skulptūriškumo tendencijų, dekoratyvinių objektų bei tarpdalykinėms meno rūšims artimesnių konceptualių instaliacijų.